แฟนพันธุ์แท้ลุยหุ้นไอซียู
&#8220;เกรียงไกร&#8221; แฟนพันธุ์แท้ซื้อหุ้นฟื้นฟู ขอผลตอบแทนลงทุนเท่าตัว
11 ส.ค. 2554

“เกรียงไกร” แฟนพันธุ์แท้ซื้อหุ้นฟื้นฟู ขอผลตอบแทนลงทุนเท่าตัว 
นายเกรียงไกร ศิระวณิชการ กรรมการผู้จัดการ บริษัท แคปปิตอล ลิ้งค์ แอดไวเซอรี่ แฟนพันธุ์แท้ตลาดหุ้น รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า วันที่ 9 มี.ค.ที่ผ่านมา ได้ซื้อหุ้นบริษัท พันธุ์สุกรไทยเดนมาร์ค (DMARK) จำนวน 927,970 หุ้น คิดเป็น 5.57% ราคาหุ้นละ 3 บาท มูลค่ารวม 2.78 ล้านบาท โดยซื้อจากบริษัทบริหารสินทรัพย์กรุงเทพพาณิชย์ 
สำหรับหุ้น D–MARK ถูกตลาดหลักทรัพย์ห้ามซื้อขายมาหลายปี ขณะนี้อยู่ระหว่างการฟื้นฟูกิจการตามแผนฟื้นฟูกิจการ
ก่อนหน้านี้ นายเกรียงไกรเข้าไปซื้อหุ้นบริษัท ไดโดมอนกรุ๊ป (DAIDO) ซึ่งถูกห้ามซื้อขายและอยู่ระหว่างการปรับโครงสร้างหนี้เช่นกัน
นายเกรียงไกร กล่าวว่า เข้าลงทุนหุ้นหลายบริษัทในกลุ่มฟื้นฟูกิจการ ประมาณ 67 บริษัท รอให้หุ้นกลับมาซื้อขาย คาดหวังว่าจะได้รับผลตอบแทนจากการลงทุนเท่าตัว หรือ 100% จากราคาที่ซื้อขาย 
“หุ้นในกลุ่มฟื้นฟูกิจการที่ผมลงทุน ผมมองการเทิร์นอะราวด์ของกิจการหลังจากผ่านการฟื้นฟูแล้ว เวลาที่หุ้นกลับมาซื้อขายวันแรกราคาจะปรับตัวขึ้นสูง ได้รับผลตอบแทนเท่าตัวจากที่ลงทุน ถ้าซื้อหุ้นบนกระดานเห็นกำไรอย่างมากแค่ 1015% แต่หุ้นฟื้นฟูฯ ได้เท่าตัว แต่ความเสี่ยงสูง” 
แฟนพันธุ์แท้ กล่าวอีกว่า การลงทุนหุ้น DMARK เนื่องจากเป็นบริษัทที่มีสินทรัพย์โดยเฉพาะที่ดิน 2,000 ไร่ ที่ปากช่อง 500 ไร่ ลงทุนเมื่อ 20 ปีที่ผ่านมา ไร่ละ 7 หมื่นบาท และที่กบินทร์บุรี 1,500 ไร่ ไร่ละ 5 หมื่นบาท ประกอบกับธุรกิจทำฟาร์มหมู การเพาะแม่พันธุ์หมู ซึ่งพันธุ์สุกรไทยฯ มีแม่พันธุ์ที่ดี